open-index/open-wikipedia-markdown huggingface dataset:
Robin Kristofer Kukk

**Robin Kristofer Kukk** (sündinud 23. augustil 2004) on saate “Eesti otsib superstaari” üheksanda hooaja superfinalist, kus ta saavutas kolmanda koha. 

Robin on pärit Tallinnast, elas kuni 2015 aastani Rae vallas, Peetris. 2015. aastal kolis ta perega Austraaliasse, Sydneysse. Enne seda on ta oma haridusteed käinud Vanalinna Hariduskollegiumis ja Austraalias on ta oma haridusteed käinud Rouse Hill High Schoolis. Praegu õpib superstaarihakatis Austraalias ülikoolis Sydney Conservatorium of Music, kus ta õpib muusikat ja heliloomist.

Tal on kahe sõbraga Austraalia roki- ja indie-roki bänd Jericho, kes komponeerib muusikat, segades inspiratsiooni mineviku ja oleviku muusikast. Bändi liikmed on solist Robin, kitarrist Darragh Gammell ja trummar Hayden Samuels.

Lisaks tegeleb Robin ka näitlemise kui ka kitarri mängimisega.

Robini superstaari saate esitusi kui ka tema bändi esitusi saab vaadata YouTube'ist Robini isa Martin Kuke YouTube'i kanalilt.

**Laulud/Albumid:**

* "Second Hand Heat" EP(2022)
* "Jesus Had Tough Year" (2023)
* "Whispers and Murmurs" (2025)

## Välislingid
* StarNow profiil
* Instagrami konto
* Jericho Instagrami konto
*https://jericho7.bandcamp.com/track/whispers-and-murmurs
Ryōta Yamamoto

**Ryōta Yamamoto** (jaapani 山本 涼太, *Yamamoto Ryōta*; sündinud 13. mail 1997) on Jaapani kahevõistleja, olümpiamedalist. 

2022. aasta taliolümpiamängudel Pekingis võitis ta Jaapani meeskonna koosseisus suure mäe võistluses pronksmedali.

## Välislingid
*Ryōta Yamamoto FISi kodulehel
Svitava

**Svitava** on jõgi Tšehhis Pardubice ja Lõuna-Morava maakonnas, Svratka vasakpoolne lisajõgi.

Jõgi saab alguse Svitavy kõrgustikus umbes 472 meetri kõrguselt üle merepinna. Brno linna lähedal umbes 191 meetri kõrgusel üle merepinna ühineb Svratka jõega. Ühinenuna suubuvad Mikulovi linna lähedal umbes 162 meetri kõrgusel  üle merepinna vasakult Thayasse.

Svitava jõe pikkus on 98,4 km, valgala pindala 1149,4 km².

Jõe org on tihedasti asustatud. Suurematest linnadest asuvad jõe ääres Svitavy, Blansko ja Brno. Teised tähelepanuväärsed asulad on Hradec nad Svitavou, Banín, Březová nad Svitavou, Brněnec, Rozhraní, Stvolová, Skrchov, Letovice, Boskovice, Skalice nad Svitavou, Lhota Rapotina, Doubravice nad Svitavou, Rájec-Jestřebí, Ráječko, Olomučany, Adamov, Bílovice nad Svitavou.

Svitava kolm suuremat lisajõge on Křetínka, Punkva ja Bělá.

## Viited
Lyomyces

***Lyomyces*** on klassi *[[Agaricomycetes]]* kuuluv kandseente perekond.

## Liike
**[[Lyomyces crustosus]]*
**[[Lyomyces sambuci]]*

## Välislingid
*
Laoküla merelaager

**Laoküla merelaager** on Paldiski lähedal Pakri lahe kaldal Laokülas suveti korraldatav vahetustega merendusteemaline laste- ja noortelaager.

## Tegevus
Suve jooksul toimub 5 laagrivahetust. Ühes laagrivahetuses osaleb 40 noort ja 5 laagrikasvatajat. Üks täispikk vahetus kestab 12 ja lühike vahetus 8 või 6 päeva. Tõenäoliselt on tegemist pikima vahetusekestusega noortelaagriga Eestis. Laagrivahetuse jooksul õpitakse juhendajate käe all väikeste purjejahtide ja paatidega sõitmist ning teiste lihtsamate ujuvvahendite kasutamist. Laagriõhtuid ja tormipäevi sisustatakse tavaliselt lõkkeõhtute, diskode, matkade ja mitmesuguste võistlustega.

## Ajalugu
Laagri eelkäijaks loetakse Muhu saarel Simistes 1972–1989 tegutsenud Eesti Noorte Mereklubi merelaagrit. 1989. aastal lõpetaks Muhu omavalitsus Simistes mereklubi laagrikoha kasutamise, misjärel tuli ära viia varustus ja hakata otsima noortele uut sobivat laagrikohta. 

Paldiski lähedal Laokülas korraldati mereklubi noortele laagreid alates 1999. aastast. 2005. aastal lõpetati aga Noorte Mereklubi, kui huvikooli tegevus Tallinna linna poolse rahastamise piiramisega. Populaarsete suviste merelaagrite korraldamist Laokülas jätkas 5. veebruaril 1999 asutatud MTÜ Noorte Mereklubi. Algselt oli tegemist lihtsa rannaalaga, kus telkida, kuid aegamisi on välja ehitatud esmavajalikku laagritaristut.

## Välislingid
* Laagri koduleht
Mailberg

**Mailberg** on vald (*Marktgemeinde*) Austrias Alam-Austria liidumaal Hollabrunni ringkonnas. Esmakordselt 1055. aastal ürikuis mainitud **Mailbergi loss** (saksa: **Schloss Mailberg**) kuulub alates 1146. aastast Malta ordu Austria suurkloostrile. See on tuntud oma veinitootmise poolest ja toimib nüüd kui lossihotell ja kui kohaliku veinivalmistajate kogukonna "Mailbergi org" vinoteek.

Mailbergis on mitmeid veinitootmise pereettevõtteid, millest suurim on *Weingut Hagn*. Mailbergi piirkonna tähelepanuväärseim viinamarjasort on *[[Grüner Veltliner]]*, valge veini sort, mis Mailbergi ümbruses arendab vürtsikamat ja piprasemat iseloomu. Kuigi veinitootjad on peamiselt tuntud valgete veinide tootmise poolest, toodavad veinitootjad ka punast veini. Kõige silmapaistvam punase viinamarja sort on *Zweigelt*, mida kasvatatakse Austrias laialdaselt.

## Viited
Nappersdorf-Kammersdorf

**Nappersdorf-Kammersdorf** on vald (*Marktgemeinde*) Austrias Alam-Austria liidumaal Hollabrunni ringkonnas.

Nappersdorf-Kammersdorf asub Alam-Austria *[[Weinviertel]]i* piirkonna kõrgustikul Hollabrunnist kirdes, u. 70 km Viinist põhja pool teel Hollabrunnist Laa an der Thayasse. U. 7,05 % valla territooriumist on kaetud metsaga.

## Viited
Mimeetilisus

**Mimeetilisus** on kirjandusteaduse oskussõna, mis tähendab tegelikkuse peegeldumist ehk realismi.

## Vaata ka

* Mimees

## Viited
Punkva

**Punkva** on jõgi Tšehhis Lõuna-Morava ja Olomouci maakonnas, Svitava jõe vasakpoolne lisajõgi.

Jõe pikkus on 26 km, valgala pindala 170 km².

## Viited
Sasikammik

**Sasikammik** (*Xylodon*) on klassi *[[Agaricomycetes]]* kuuluv kandseente perekond.

Seeneperekond sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.

## Eesti liike
**[[Xylodon borealis]]*
**[[Xylodon brevisetus]]*
**[[Xylodon detriticus]]*
**Xylodon flaviporus* – kollapoorne näsanahkis
**[[Xylodon nespori]]*
**Xylodon paradoxus* – veider näsanahkis, varem *Schizopora paradoxa*
**[[Xylodon pruni]]*
**Xylodon raduloides* – liibuv sasikammik
**[[Xylodon rimosissimus]]*

## Endisi liike
**Basidioradulum radula* – hambune sasikammik, varem *Xylodon radula*, *Sistotrema radula* ja *Hyphoderma radula*

## Välislingid
*
Narmaspoorne näsanahkis

**Narmaspoorne näsanahkis** (*Hyphodontia radula*) on taelikulaadsete seltsi kuuluv kandseente liik.

## Välislingid
*
Bečva

**Bečva** on jõgi Tšehhis Zlíni ja Olomouci maakonnas, Morava jõe vasakpoolne lisajõgi.

Jõgi saab alguse Rožnovská Bečva ja Vsetínská Bečva jõe ühinemisel. 

Jõe pikkus on 62 km, valgala pindala 1626 km².

Asulatest asuvad jõe ääres Valašské Meziříčí, Teplice nad Bečvou, Přerov.

## Viited
Sõrmeregister

**Sõrmeregister** ehk **pöidlaregister** (saksa keeles *Daumenregister*) on raamatu eeslõikesse lõigatud sälgud ja neisse märgitud tähestik või mõni muu raamatu sisus orienteerumist abistav märgistus (numbrid, sõnad vm).

Sõrmeregistriga varustatakse eeskätt teatmeteosed, aga ka aadressi- ja telefoniraamatud, et mahukast raamatust oleks lihtsam soovitud kohta üles leida.

Poolümara kujuga õõnsused paiknevad raamatu eeslõikel tavaliselt raamatu algusest lõpu suunas ülalt alla kulgeva trepina; nende täpne arv ja asetus sõltub raamatu kõrgusest ja paksusest. Sõrmeõõnsused varustatakse põhjas registrisiltidega, millele on trükitud tähed või numbrid ja mis juhivad raamatu lehitseja selle tähe või numbriga seotud leheküljele.

## Vaata ka
* register
* sisukord

## Viited
Friedrich Wilhelm von Liphart (1663–1735)

**Friedrich Wilhelm von Liphart** (1663–1735) oli Liphartide aadlisuguvõsast pärit Rootsi sõjaväelane ja ooberst, kes osales Põhjasõjas ning juhatas Cēsise maakaitsepataljoni.

## Elulugu
Friedrich Wilhelm von Liphart sündis 1663. aasta 16. juulil Friedrich ja Magdalena von Lipharti perekonda. Friedrich Wilhelmi vend Franz Bernhard von Liphart juhatas Põhjasõjas Valmiera maakaitsepataljoni ning tema onupoeg Johann Friedrich von Liphart juhatas Gulbene maakaitsepataljoni.  

1685. aastal määrati Liphart krahv Carl Gustaf Oxenstierna kaaskonda Viinis. Seal liitus ta Keiserliku armeega ning sai 1687. aastal lipnikuks. Järgmisel aastal ülendati ta leitnandiks ning määrati 1690 Diaková külas asuva reduudi komandandiks. 1691. aastal liitus ta Anhalti rügemendiga ning sai seal kapteniks.

1696. aastal sai Liphart Cēsises maakohtu assessoriks ning kolm aastat hiljem sõjakomissariks. 

Põhjasõja ajal 1701. aasta 7. aprillil edutati Liphart ooberstleitnandiks ning määrati Cēsise maapataljoni juhatajaks. Üksus osales 1702. aastal ka Alūksne kaitsmisel, mille järel see liideti tuumikuna Carl Friedrich von Mengdeni värvatud läti rügemendiga. 1710. aastal määrati ta Stockholmis värbamiskomisjoni esimeheks ning kolm aastat hiljem Malmö kindluse komandandiks.

Friedrich Wilhelm von Liphart läks 1721. aastal ooberstina erru ning suri 1735. aasta 10. septembril.

## Isiklikku
1703. aastal abiellus Friedrich Wilhelm von Liphart Magdalena Elisabeth von Örneklouga, Põhjasõja algul Saaremaa maapealik olnud Peter Örneklou tütrega. Abielu jäi aga lastetuks ning Magdalena Elisabeth suri juba 1717. aastal. Järgmisel aastal abiellus Friedrich Wilhelm Sophia Anna Klingsporiga. Abielust sündis üks laps. 

* Per Evert Vilhelm von Liphart (1723–1778). Rootsi major, osales lisaks Põhjasõjale ka 1741. aastal alanud Vene-Rootsi sõjas ning hiljem Pommeri sõjas. Abiellus 1756. aastal Charlotta Catharina Drakega.

Sophia Anna suri 1721. aastal. Friedrich Wilhelm abiellus järgmisel aastal Vana- ja Uue-Pärsti mõisniku Eberhard von Engelhardti tütre Margaretha Helenaga. Abielust sündis üks laps. 

* Hans Isak von Liphart (1728–1801). Rootsi major. Abiellus 1766. aastal Sara Elisabet Ljungfeltiga.  

Friedrich Wilhelm von Lipharti mõlemast pojast sai alguse Liphartide suguvõsa Rootsi liin, mis aga 1833. aastal pärast Per Evert Vilhelmi poja Carl Axel von Lipharti surma hääbus.  

## Viited


## Kirjandus

* Elgenstierna, Gustaf. *Den introducerade svenska adelns ättartavlor*. 1925–1936. 
* Lewenhaupt, Adam. *Karl XII:s officerare. Biografiska anteckningar*. 1920.
* Transehe-Roseneck, Astaf von. *Genealogisches Handbuch der livländischen Ritterschaft*. Görlitz. Kd 2. 1935.
Dilan Yeşilgöz-Zegerius

**Dilan Yeşilgöz-Zegerius** (sündinud 18. juunil 1977 Ankaras) on kurdi-türgi päritolu Hollandi poliitik, ta on 14. augustist 2023 liberaalse erakonna Rahvapartei Vabaduse ja Demokraatia Eest poliitiline juht. Ta oli aastatel 2022–2024 Hollandi justiits- ja julgeolekuminister.

Ta tuli aastal 1984 koos ema ja õega Hollandisse pärast seda, kui tema isa, Türgi inimõiguste aktivist Yücel Yeşilgöz (ta on zaza (üks kurdi subetnos) ja pärit Tunceli provintsist) oli kolm aastat varem poliitilise pagulasena ametiühingu ja muu poliitilise suunitlusega tegevuse tõttu Türgist lahkunud, Hollandis tegutses ta kriminalistina. Tema ema Fatma Özgümüş oli Hollandi Pagulasorganisatsioonide (*Vluchtelingen Organisaties Nederland*, VON) direktor.

1991. aastal astus ta Valley Kolledžisse Amersfoortis. Aastatel 1997–2003 õppis ta Amsterdami Vabas Ülikoolis kultuuri, organisatsiooni ja juhtimist.

Aastatel 2004–2006 oli ta Amersfoorti kogukonna teadusliku uurimis- ja statistikabüroo töötaja. Aastatel 2006–2014 oli ta Amsterdami linnavolikogu ohutuse ja kindlustuse konsultant ning osales erinevates poliitilistes projektides. Algul oli ta Amersfoorti Sotsialistliku Partei liige, kirjutas Tööpartei noortele ja oli vabatahtlik Roheliste Vasakpoolsete ridades.

Aastatel 2004–2010 oli ta Amnesty Internationali spetsialist. Aastatel 2008–2011 ühiskondliku mittetulundusühingu SAVAN (Stichting Audiovisuele Anthropologie Nederland) juhatuse liige.

2010. aastast on ta liberaalse erakonna Rahvapartei Vabaduse ja Demokraatia Eest liige.

2014. aasta kohalike omavalitsuste valimiste tulemuste põhjal valiti ta Vabaduse ja Demokraatia Rahvapartei hulgast Amsterdami linnavolikogu saadikuks.

2017. aasta parlamendivalimiste tulemuste põhjal valiti ta Hollandi parlamendi liikmeks. 2021. aasta parlamendivalimiste ajal valiti ta tagasi. 25. mail 2021 määrati ta Hollandi majandus- ja kliimapoliitika ministeeriumi riigisekretäriks.

Ta oli 10. jaanuarist 2022 kuni 2. juulini 2024 Hollandi justiits- ja julgeolekuminister Mark Rutte neljandas valitsuses.

## Isiklikku
Ta on 2014. aastast abielus René Zegeriusega.
Nedvědička

**Nedvědička** on jõgi Tšehhis Vysočina ja Lõuna-Morava maakonnas, Svratka jõe parempoolne lisajõgi.

Jõe pikkus on 28,5 km, valgala pindala 84,3 km².

Nedvědička jõe ääres asuvad Rozsochy, Rodkov, Rožná, Jabloňov, Nedvědice jmt asulad.

Jõe suudmes Nedvědička oru vasakul pool kõrgub keskaegne Pernštejni kindlus. 

## Viited
Pernersdorf

**Pernersdorf** on vald (*Marktgemeinde*) Austrias Alam-Austria liidumaal Hollabrunni ringkonnas.

Pernersdorf asub Alam-Austria *[[Weinviertel]]i* piirkonnas. Vaid u. 1,06 % valla territooriumist on kaetud metsaga.

## Viited
Pulkau

**Pulkau** on linn (*Stadtgemeinde*) Austrias Alam-Austria liidumaal Hollabrunni ringkonnas.

## Inimesi

* Walter Ullmann, juudi ajaloolane, sündis seal.

## Viited
Kodumaine viis

**"Kodumaine viis"** on Heino Elleri 1918. aastal kirjutatud keelpillipala. See on eesti klassikalise muusika üks populaarsemaid teoseid.

"Kodumaine viis" on tsükli "Viis pala keelpilliorkestrile" (1953) viimane pala. Teose avastas Heljo Sepp, kes helilooja kodus vanu käsikirju läbi vaadates avastas mõned nimeta palad, millest ühele ta pani nimeks "Kodumaine viis". Eller pühendas selle seejärel Heljo Sepale.

Arvo Pärt on kirjutanud, et Heino Elleri "Kodumaine viis" on aegade jooksul omandanud Eesti jaoks samasuguse sümbolväärtuse nagu Sibeliuse "Finlandia" Soome jaoks.

## Viited
Šurany

**Šurany** (kuni 1927. aastani **Veľké Šurany**, ungari keeles *Nagysurány*, saksa keeles *Schuran*) on linn Slovakkias Nitra maakonnas Nové Zámky ringkonnas.

Šurany on raudteesõlm.

## Geograafiline asend
Šurany asub Nitrast ligikaudu 26 km lõunas ja Nové Zámkyst umbes 11 km põhjas.

## Ajalugu
Asulat on esmamainitud 1138. aastal. Aastatel 1663–1684 oli asula Osmanite riigi võimu all. Šurany sai linnaõigused 1832. aastal. Linna ehitati suhkruvabrik 1854. aastal. Suhkrutootmine lõpetati seal 2000. aastal.

## Rahvastik

Slovakkia 2021. aasta rahvaloenduse andmetel oli Šurany elanikest slovakke 91,19%, ungarlasi 0,59%, tšehhe 0,5% ja mustlasi 0,21%. Rahvus oli teadmata 6,9%-l elanikest.

## Viited
Paul Provenza

**Paul Provenza** (sündinud 31. juulil 1957 Bronxis) on Ameerika Ühendriikide näitleja.

## Välislingid
*
Uku Kõrre

**Uku Kõrre** (sündinud 19. aprillil 2000 Tartus) on Eesti jalgpallur (keskkaitsja), kes mängib Eesti Premium liiga klubis Nõmme Kalju FC.

## Mängijakarjäär
Kõrre alustas mängijakarjääri 2008. aastal Pärnu JK noortesüsteemis. 2015. aastal mängis ta lisaks Pärnu JK noorteklubile ka U17 Eliitliigas Pärnu JK Vapruse U17 võistkonnas, kus ta sai kirja 13 mängu ja ühe värava. 2016. aastal mängis ta U17 Eliitliiga II liigas Pärnu JK koosseisus 14 korral.

### Pärnu Jalgpalliklubi
2016. aasta 15. mail tegi meeste meistrivõistluste debüüdi Pärnu Jalgpalliklubi koosseisus II liiga lõuna/lääne tsoonis. Kokku sai kirja 12 mängu ja 2 väravat.

### Pärnu JK Vaprus
2017. aastal liitus Kõrre Premium liiga klubiga Pärnu JK Vaprus. 

Debüüdi Vapruses ja ühtlasi Eesti kõrgliigas tegi ta 11. märts 2017 mängus Tartu JK Tammeka vastu, mis lõppes tulemusega 1:1. Ta sekkus mängu varumeeste pingilt poolajal.

## Koondisekarjäär
2014. aastal mängis Kõrre ühe mängu Eesti U15 koondisega Eesti U17 Eliitliigas.

2018. aastal kuulus Kõrre Eesti U19 koondisse ja sai kirja kaks mängu.

## Karjääri statistika
### Klubi
*Uuendatud seisuga 25. november 2023*

## Saavutused
### Meeskondlikud
;Pärnu JK Vaprus:
*Esiliiga: 2020

## Viited

## Välislingid
*
*
*Transfermarkti profiil
Cronartium

***Cronartium*** on perekond kandseeni.

## Liike
**Cronartium flaccidum* – viltrooste pojengil
**Cronartium pini* – männi-koorepõletik

## Välislingid
*
GUPVI

**GUPVI** ehk **NKVD sõjavangide ja interneeritute peavalitsus** (vene keeles Главное управление по делам военнопленных и интернированных) oli NKVD, hiljem Siseministeeriumi, struktuuriüksus, mis vastutas sõjavangilaagrite eest Nõukogude Liidus 1939–1953 aastatel.

GUPVI asutati NKVD struktuuriüksusena septembris 1939 pärast Nõukogude Liidu sissetungi Poolasse. Algseks nimeks oli sõjavangide valitsus (управление по делам военнопленных), detsembris 1939 nimetati see sõjavangide ja interneeritute valitsuseks ning peavalitsuseks muudeti see jaanuaris 1945. 1951. aastal reorganiseeriti GUPVI uuesti sõjavangide ja interneeritute valitsuseks.

1939. aastal loodi laagrid Poola sõjavangide jaoks, kellele lisandusid 1940. aastal annekteeritud Eestist, Lätist ja Leedust interneeritud Poola kodanikud. 1939–1940 lisandusid laagritesse Talvesõjas vangistatud Soome sõjavangid ning 1941–1945 Saksamaa ja teiste Teljeriikide sõjavangid. 

1942–1944 tegutsesid GUPVI alluvuses ka erilaagrid Saksa sõjavangistusest naasnud punaarmeelaste, Saksa tagalasse jäänud sõjaväeteenistuseas meeste ning tsiviilisikute, keda kahtlustati koostöös sakslastega, ehk niinimetatud "erikontingendi" jaoks. 19. juulil 1944 määras siseasjade rahvakomissar erilaagrid NSV Liidu NKVD GULAGi koosseisu.

1945. aastal ühes Jaapanile sõja kuulutamisega loodi vangilaagrid Mandžuurias.

Enamus sõjavangidest repatrieeriti kodumaale 1950. aastaks. 

1939–1953 käis laagritest ja sõjavangide ning interneeritute tööüksustest läbi umbes 4,2 miljonit inimest, seal hulgas üle kahe miljoni Saksa sõjavangi ning üle 600 000 Jaapani sõjavangi. 

## Juhid
*1939–1943 Pjotr Soprunenko 
*1943–1945 Ivan Petrov 
*1945–1947 Mihhail Krivenko 
*1947–1949 Tarass Filippov 
*1949–1950 Ivan Petrov (kohusetäitja)
*1950–1953 Amajak Kobulov

## Vaata ka
* GULAG
* Nõukogude sõjavangilaagrid Eestis

## Viited
Štúrovo

**Štúrovo** (kuni 1948. aastani **Parkan**, ungari keeles *Párkány*, saksa keeles *Gockern*) on linn Slovakkias Nitra maakonnas Nové Zámky ringkonnas.

## Geograafiline asend
Štúrovo asub Doonau vasakul kaldal Ungari piiri ääres. Teisel pool Doonaud asub Ungari linn Esztergom.

Štúrovo on Slovakkia kõige lõunapoolsem linn.

## Ajalugu
Asulat on esmamainitud 1075. aastal.

Asula oli Osmanite riigi võimu all aastatel 1541–1595 ja 1605–1683.

Parkan sai linnaõigused 1724. aastal. 1918. aastal läks linn Ungarilt Tšehhoslovakkia koosseisu.

1948. aastal nimetati Parkan slovaki rahvusliku ärkamisliikumise liidri Ľudovít Štúri (1815–1856) auks ümber Štúrovoks.

## Rahvastik

Slovakkia 2021. aasta rahvaloenduse andmetel oli Štúrovo elanikest ungarlasi 64,43%, slovakke 27,49%, tšehhe 0,8% ja türklasi 0,15%. Rahvus oli teadmata 6,62%.

## Sõpruslinnad
* Esztergom, Ungari
* Bruntál, Tšehhi
* Castellarano, Itaalia
* Baraolt, Rumeenia
* Novi Bečej, Serbia
* Kłobuck, Poola
* Budapesti X ringkond (Kőbánya), Ungari

## Viited
Eesti idufirmade auhinnad

**Eesti [[Idufirma|idufirmade]] auhinnad (i.k. Estonian Startup Awards)** on iga-aastane auhinnagala Eesti parimatele idufirmadele. Üritust korraldavad LIFT99, Estonian Founders Society ja Startup Estonia. 

## Auhindade võitjad

### 2022

* **Aasta uustulija** (i.k. The Big Bang) - Koos
* **Aasta [[Cleantech]] idufirma** - Comodule
* **Aasta välisasutaja** - Avery Schrader (Modash.io)
* **Aasta [[haridustehnoloogia]] ettevõte** - 99Math
* **Aasta investor** (i.k. The Wise Wallet) - Triin Hertmann (äriingel ja Grünfin asutaja
* **Aasta käibekasvataja** (i.k. The Revenue Hack) - Comodule
* **Aasta kaitse-ja turvatehnoloogia idufirma** - Milrem
* **Aasta [[süvatehnoloogia]] idufirma** - Pactum
* **Aasta tagasiandja** (i.k. The Giving Back Powerhouse) - NAFO
* **Aasta asutaja** - Timmu Tõke (ReadyPlayerMe)

### 2021

* **Aasta uustulija**(i.k. The Big Bang) - Lightyear
* **Aasta stereotüüpide purustaja**  - Merit Valdsalu (Single.Earth)
* **Aasta välisasutaja** - Carlos Panigua (Glia)
* **Aasta sektori idufirma: [[Tarkvara teenusena|finantstehnoloogia]]** - Veriff
* **Aasta investor** (i.k. The Wise Wallet) - Sten Tamkivi (Taavet+Sten)
* **Aasta tagasiandja** (i.k. The Giving Back Powerhouse) - Martin Villig 
* **Aasta käibekasvataja** (i.k. The Revenue Hack) - Bolt
* **Aasta asutaja** - Markus Villig (Bolt)

### 2020

* **Aasta välisasutaja** - Vishen Lakhiani (Mindvalley)
* **Aasta stereotüüpide purustaja** - Anna Liisa Palatu (Woola)
* **Aasta uustulija** (i.k. The Big Bang) - Woola
* **Aasta edukas ettevõte, mis on investoritelt vähe raha kaasanud** (i.k The Bootstrap Badger) - Vishen Lakhiani (Mindvalley)
* **Aasta investor** (i.k. The Wise Wallet) - Ragnar Sass (äriingel, LIFT99 asutaja)
* **Aasta käibekasvataja** (i.k. The Revenue Hack) - Taavi Madiberk (Skeleton Technologies)
* **Aasta tagasiandja** (i.k. The Giving Back Powerhouse) - kood/Jõhvi programmeerimiskool
* **Aasta sektori idufirma: [[Tarkvara teenusena|SaaS]]**  - Kaarel Kotkas (Veriff)
* **Aasta asutaja** - Pipedrive asutajad (Timo Rein, Martin Tajur, Martin Henk, Urmas Purde, Ragnar Sass)

### 2019

* **Aasta sektori idufirma: riistvara** - Comodule
* **Suurima mõjuga idufirma** (i.k. The Impact Visionary) - Reverse Resources
* **Aasta stereotüüpide purustaja** - Ann Runnel
* **Aasta investor** (i.k. The Wise Wallet) - Gerri Kodres
* **Aasta tagasiandja** (i.k. The Giving Back Powerhouse) - Chasing Unicorns film
* **Aasta uustulija** (i.k. The Big Bang) - Salv (ettevõte)
* **Aasta edukas ettevõte, mis on investoritelt vähe raha kaasanud** (i.k The Bootstrap Badger) - Multilogin
* **Aasta käibekasvataja** (i.k. The Revenue Hack) - Comodule
* **Aasta asutaja** - Kaarel Kotkas

## Viited


## Välislingid
Estonian Startup Awards koduleht
Moldava nad Bodvou

**Moldava nad Bodvou** (kuni 1927. aastani **Moldava**, ungari keeles *Szepsi*, saksa keeles *Moldau an der Bodwa*) on linn Slovakkias Košice maakonnas Košice-okolie ringkonnas.

## Geograafiline asend
Moldava nad Bodvou asub Košice nõos Bodva jõe ääres Ungari piirist 8 km kaugusel, Košicest ligi 23 km edelas.

## Ajalugu
Küla on esmamainitud 1255. aastal. Ürikutes on Moldavat linnaks nimetatud juba 1317. aastal. 1629. aastal kinnitati Moldava linnaprivileege.

## Rahvastik

Slovakkia 2021. aasta rahvaloenduse andmetel oli Moldava nad Bodvou elanikest slovakke 52,39%, ungarlasi 28,11%, mustlasi 15,27%, tšehhe 0,27%, ukrainlasi 0,19% ja russiine 0,12%.

## Sõpruslinnad
* Brzozów, Poola
* Cristuru Secuiesc, Rumeenia
* Edelény, Ungari
* Encs, Ungari
* Karcag, Ungari
* Budapesti XVIII ringkond (Pestszentlőrinc-Pestszentimre), Ungari
* Siklós, Ungari
* Tarcal, Ungari
* Tišnov, Tšehhi

## Viited
Adolf Szyszko-Bohusz

**Adolf Szyszko-Bohusz** (1. september 1883 Narva, Peterburi kubermang – 1. oktoober 1948 Kraków) oli poola arhitekt, restauraator ja õppejõud.

Adolf sündis Narvas arhitekt Marcelina (neiupõlvenimi Rząśnicka) ja raudteeinsener Polikarp Szyszko-Bohuszi peres. Aastail 1902–1909 õppis ta Peterburis Kõrgemas Kunstikoolis, hiljem täiendas end Austrias ja Saksamaal. Aastail 1910–1912 oli õppejõud Jagiełło ülikoolis ja Jan Matejko Kunstiakadeemias. 1912. aastal siirdus Lvivi, kus ta 1916. aastani pidas loenguid Lvivi Polütehnikumis.

1916. aastal naasis Adolf Szyszko-Bohusz Krakówisse ja asus juhtima Waweli katedraali renoveerimist. Nende tööde käigus leiti Wawelist Neitsi Maarja kabel.

Aastail 1924–1929 oli ta Krakówi Kunstiakadeemia rektor ja 1932–1939 Varssavi Tehnikaülikooli professor.

Arhitektina projekteeris ta Willa Baszta, Józef Piłsudski maja Krakówis ja Poola presidendi Ignacy Mościcki palee Wisłas.

Adolf Szyszko-Bohusz suri 65-aastaselt 1. oktoobril 1948. Ta on maetud Rakowicki kalmistule.

## Tunnustus
* Poola taassünni orden 1921
* Poola teeneterist 1931
Sankt Martin

**Sankt Martin** on mitme asula ja haldusüksuse nimi:

*Sankt Martin, vald Austrias Alam-Austria liidumaal.
*Sankt Martin, asula ja vald Saksamaal Rheinland-Pfalzis.
*Sankt Martin am Tennengebirge, asula ja vald Austrias Salzburgi liidumaal.
*Sankt Martin im Sulmtal, vald Austrias Steiermargi liidumaal.
*Sankt Martin bei Lofer, asula ja vald Austrias Salzburgi liidumaal.
*Sankt Martin am Wöllmißberg, asula ja vald Austrias Steiermargi liidumaal.
*Sankt Martin am Grimming, asula ja vald Austrias Steiermargi liidumaal.

## Vaata ka
*St. Martin, Austrias Burgenlandi liidumaal Sankt Martin an der Raabi vallas.
*St. Martin, asula Šveitsis Graubündeni kantonis.
*Saint-Martini saar
*Püha Martin
Susisaari

**Susisaari** (rootsi *Vargö*) on saar Helsingis, mis kuulub Suomenlinna koosseisu. Saare pindala on 0,68 km².

Iso Mustasaariga ühendab seda sild. Eraldi saareks on olnud ka Kustaanmiekka, mis aga liideti Susisaariga, kui nendevaheline väike maakitsus pinnasega täideti.

Saarel on muuseumilaevana eksponeeritud allveelaev Vesikko, mis oli teenistuses aastail 1936–1944. Lisaks asuvad saarel tollimuuseum ja Ehrensvärdi muuseum.

Saarel asub kahe suure kuivdokiga laevatehas, mis kuulub laevafirmale Alfons Håkans. Sealses kuivdokis on 1918. aastal dokitud ka jäämurdjat Suur Tõll.


2023 Susisaari WMEE 005.jpg
2023 Susisaari WMEE 015.jpg
2023 Susisaari WMEE 017.jpg
2023 Susisaari WMEE 027.jpg
2023 Susisaari WMEE 031.jpg
2023 Susisaari WMEE 043.jpg
2023 Susisaari WMEE 048.jpg
2023 Susisaari WMEE 049.jpg
2023 Susisaari WMEE 085.jpg
2023 Susisaari WMEE 095.jpg
2023 Susisaari WMEE 103.jpg
2023 Susisaari WMEE 109.jpg


## Viited
Pikku Mustasaari

**Pikku Mustasaari** (ka Pikku-musta; rootsi *Lilla Östersvartö*) on saar Helsingis, mis kuulub Suomenlinna koosseisu. Saare pindala on 0,04 km².

Saarel tegutseb mereväeakadeemia.

Pikku Mustasaari on sildade kaudu ühendatud nii Länsi-Mustasaari kui ka Iso Mustasaariga.


2023 Pikku Mustasaari Bridge WMEE.jpg
2023 Pikku Mustasaari WMEE 002.jpg
2023 Pikku Mustasaari WMEE 004.jpg
2023 Pikku Mustasaari WMEE 006.jpg
2023 Pikku Mustasaari WMEE 008.jpg
Länsi-Mustasaari

**Länsi-Mustasaari** (ka Länsi-Musta; rootsi *Västersvartö*) on saar Helsingis, mis kuulub Suomenlinna koosseisu. Saare pindala on 0,08 km².

Länsi-Mustasaari on sillaga ühendatud Pikku Mustasaariga.


2023 Länsi-Mustasaari WMEE 001.jpg
2023 Länsi-Mustasaari WMEE 004.jpg
2023 Länsi-Mustasaari WMEE 010.jpg
2023 Länsi-Mustasaari WMEE 014.jpg
2023 Länsi-Mustasaari WMEE 016.jpg
2023 Länsi-Mustasaari WMEE 025.jpg
2023 Länsi-Mustasaari WMEE 027.jpg
Lonna

**Lonna** (rootsi *Lonnan*) on saar Helsingis, mis kuulub Suomenlinna koosseisu. Saare pindala on 0,02 km².
Iso Mustasaari

**Iso Mustasaari** (rootsi *Stora Östersvartö*) on saar Helsingis, mis kuulub Suomenlinna koosseisu.

Saarel asub Suomenlinna kirik.

Saarel tegutsevad Suomenlinna muuseum, sõjaväemuuseum ja mänguasjamuuseum. Samuti ka Suomenlinna raamatukogu.

Iso Mustasaari on sildade kaudu ühendatud nii Susisaari kui ka Pikku Mustasaariga.


2023 Suomenlinna ferries WMEE 001.jpg
2023 Iso Mustasaari WMEE 001.jpg
2023 Iso Mustasaari WMEE 006.jpg
2023 Iso Mustasaari WMEE 011.jpg
2023 Iso Mustasaari WMEE 014.jpg
2023 Iso Mustasaari WMEE 019.jpg
2023 Iso Mustasaari WMEE 021.jpg
2023 Iso Mustasaari WMEE 029.jpg
2023 Jetty Barracks WMEE 005.jpg
2023 Suomenlinna Church WMEE 008.jpg
Ott Nõmm

**Ott Nõmm** (sündinud 23. oktoobril 2004 Pärnus) on Eesti jalgpallur (väravavaht), kes mängib Eesti Premium liiga klubis Pärnu JK Vaprus.

## Klubikarjäär
### Pärnu JK Vaprus
Nõmm tegi meeste meistrivõistluste debüüdi 6. juunil 2021 II liigas Vapruse duubli koosseisus Tallinna FC Flora U19 vastu. Eesti kõrgliiga debüüdi tegi Nõmm 16-aastaselt 21. juunil 2021 Viljandi JK Tuleviku vastu. Mäng lõppes tulemusega 0:1, kuid kuna Tuleviku koosseisus oli mänguõigust mitte omav mängija, siis teenis Vaprus 0:- võidu. 

## Koondisekarjäär
Nõmm on mänginud Eesti U18 koondises ühe mängu ja U19 koondises 9 mängu. Samuti on kuulunud 2023. aastal U21 koondisse, kuid debüüt on tegemata.

## Karjääri statistika
### Klubi
*Uuendatud seisuga 26. november 2023*

## Viited

## Välislingid
*
*
*Transfermarkti profiil
SK České Budějovice Dynamo

**SK České Budějovice Dynamo** on Tšehhi jalgpalliklubi, mis tegutseb České Budějovice linnas. Dynamo mängib hooajal 2023/24 Tšehhi kõrgliigas.

## Endised nimed
* 1899&nbsp;– **SK České Budějovice** (Sportovní kroužek České Budějovice)
* 1903&nbsp;– **SK Slavia České Budějovice** (Sportovní klub Slavia České Budějovice)
* 1905&nbsp;– **SK České Budějovice** (Sportovní klub České Budějovice)
* 1949&nbsp;– **TJ Sokol JČE České Budějovice** (Tělovýchovná jednota Sokol Jihočeské elektrárny České Budějovice)
* 1951&nbsp;– **TJ Slavia České Budějovice** (Tělovýchovná jednota Slavia České Budějovice)
* 1953&nbsp;– **DSO Dynamo České Budějovice** (Dobrovolná sportovní organizace Dynamo České Budějovice)
* 1958&nbsp;– **TJ Dynamo České Budějovice** (Tělovýchovná jednota Dynamo České Budějovice)
* 1991&nbsp;– **SK Dynamo České Budějovice** (Sportovní klub Dynamo České Budějovice)
* 1992&nbsp;– **SK České Budějovice JČE** (Sportovní klub České Budějovice Jihočeská energetická, a.s.)
* 1999&nbsp;– **SK České Budějovice** (Sportovní klub České Budějovice, a.s.)
* 2004&nbsp;– **SK Dynamo České Budějovice** (Sportovní klub Dynamo České Budějovice, a.s.)

## Mängijad
### Praegune meeskond
*Seisuga 21. september 2023.*

## Viited
Crustoderma

***Crustoderma*** on klassi *[[Agaricomycetes]]* kuuluv kandseente perekond.

## Liike
**Crustoderma corneum* – sarv-tardnahkis
**Crustoderma dryinum* – ookernahkis

## Välislingid
*
Wilhelm Eduard Weber

**Wilhelm Eduard Weber** (24. oktoober 1804 Wittenberg – 23. juuni 1891 Göttingen) oli saksa füüsik. Tema järgi on nime saanud SI-süsteemi magnetvoo mõõtühik veeber.

Ta oli  Halle, Leipzigi ja Göttingeni ülikooli professor. Lõi elektrivoolude vastastikust mõju kirjeldava teooria ja koos C. F. Gaussiga 1832. a absoluutse mõõtühikute süsteemi, mõõtis Maa magnetvälja tugevust ja ehitas 1833. a Saksamaal esimese elektromagnetilise telegraafi. 

## Viited
Sander Kapper

**Sander Kapper** (sündinud 8. detsembril 1994 Viljandis) on Eesti jalgpallur (poolkaitsja). Ta mängib Eesti Premium liiga klubis Pärnu JK Vaprus. 

## Klubikarjäär
### Viljandi JK Tulevik (2015–2016)
2015. aastal liitus seni Soomes tugevuselt teises liigas mänginud Kapper värskelt Eesti kõrgliiga koha taganud Viljandi JK Tulevikuga.

### Tartu JK Tammeka (2016–2019)
2016. aasta hooaja keskel liitus Kapper laenulepingu alusel Tammekaga. Pärast edukat hooaega liitus ta Tammekaga jäädavalt.

### Viljandi JK Tulevik (2020)
2020. aasta hooajaks taasliitus Kapper oma kodulinna Viljandi JK Tulevikuga.

### Tartu JK Tammeka (2021–2022)
2021. aasta hooajaks liitus Kapper uuesti Tammekaga.

### Pärnu JK Vaprus (2023–)
26. jaanuaril 2023 liitus Kapper Pärnu JK Vaprusega.

## Koondisekarjäär
2018. aastal mängis Kapper ühe mängu Eesti U23 koondises.

## Karjääri statistika
### Klubi
*Uuendatud seisuga 26. november 2023*

## Saavutused
### Klubi
;Viljandi JK Tulevik:
*Esiliiga: 2016

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
Katajanokanluoto

**Katajanokanluoto** (rootsi keeles *Skatakobben*) on saar Helsingis pindalaga 0,6 km².

Saare kõrvalt liiguvad mööda Katajanokka terminali suunduvad laevad.

Lähemad saared on Ryssänsaari ja Lonna.

Saarel asub maja, mis rajati 1876. aastal. See sai kannatada tulekahjus 2002. aastal.

Alates 2020. aastast on saar vabalt külastatav.

## Välislingid
* Koduleht
* "Sellest saarest oled sa kindlasti mööda sõitnud. Nüüd on võimalik see ära osta" Delfi Ärileht, 21. märts 2017
Epistemoloogiline solipsism

**Epistemoloogiline solipsism** on väide, et saab olla kindel ainult oma mõistuse olemasolus. Välise maailma olemasolu ei ole tingimata tagasi lükatud, kuid selle olemasolus ei saa kindel olla.

## Vaata ka

* Epistemoloogiline idealism
Karmiinpunane

**Karmiinpunane** on üks punastest värvitoonidest, värvaine košenilli ehk karmiini tooni meenutav erk-sügavpunane värvus.
## Pildid

Carmine.JPG|Karmiinpigment
Grana Cochinilla.jpg|Košenilliga värvitud lõng
Codex Mendoza folio 43r Detail-Cochineal Dye.jpg|Andamiks toodud košenilli kujutis asteekide käsikirjas (Codex Mendoza, folio 43r)
Cuprite-177951.jpg|Kupriit
Cinabre, mercure natif, calcite 7100.5488.jpg|Kinaver kaltsiidis
Proustite-Calcite-76596.jpg|Proustiit
Pyrargyrite-t06-128d.jpg|Pürargüriit
Cock1.jpg|Kuke pea
Corundum-215330.jpg|Sügavpunane rubiin
Гвоздика en face (Dianthus caryophyllus).jpg|Sügavpunane nelgiõis (*Dianthus caryophyllus*)


## Variatsioonid
E. F. Glockeri "Grundriss der Mineralogie ..." nimetab karmiinpunast (*karminroth*) puhtaimaks punaseks ja punase etalonvärviks; näidismineraalidena toob ta välja rubiini ja kupriidi (*Kupferblüthe*). Värvuselt veidi sinakamaks loeb sama allikas košenillpunase (*cochenilroth*) värvitooni, mida kirjeldab kui erkpunast natukese sinisega. Košenillpunase näideteks toob ta kinaveri ja proustiidi või pürargüriidi (*Rothgültigerz*).

1821. aasta värviõpik "Werner's Nomenclature of Colours" kirjeldab karmiinpunast (*carmine red*) kui tooni, mis saadakse sinist sisaldava külma lakkpunase ja soojatoonilise verepunase segamisel , ning toob näidetena loodusest vaarika viljade värvuse, kuke harja värvuse, rubiini värvuse ja nelgiõie tooni..

Prantsuskeelne värvinimetuste portaal pourpre.com kirjeldab karmiinpunast (*carmin*, *carminé*) kui sametist sügavpunast värvust ja annab selle vasteks pigem soojade tumedate punaste toonide vahemiku  

RAL Classic värvikaardi toon 3002 *Karminrot* on košenilli värvi intensiivne sügavpunane  .

Veebivärv *Carmine* on ergas sügavpunane ilma violetse varjundita   või soojema tooniga ja tumedam sügavpunane  .

## Kasutamise näiteid tänapäevast
Läti Vabariigi riigilipu äärtes on karmiinpunane väli, mida poolitab kitsas valge triip, mis on viiendik lipu laiusest.

Karmiinpunast kasutatakse automargi Porsche mudelitel 911 (2012, 2016–2021), Boxster (2014–2016), 718 Boxster (2017–2021), Cayenne (2012–2018) Cayman (2014–2016). 718 Cayman (2017–2019), Macan (2017–2021), Panamera (2012–2021) ning Taycan (2020, 2021) .

Itaalia jalgpalliklubi AS Roma vapivärvid on karmiinpunane ja kuldkollane.

## Viited
Epistemoloogiline realism

**Epistemoloogiline realism** on objektivismi pooldav filosoofiline hoiak, et see, mida saab eseme kohta teada, oleleb inimese meelest sõltumatult. See on epistemoloogilise idealismi vastand.
Epistemoloogiline idealism

**Epistemoloogiline idealism** on subjektiivne filosoofiline hoiak, et see, mida inimene eseme kohta teab, oleleb ainult selle inimese meeles. See on epistemoloogilise realismi vastand.

## Vaata ka

* Epistemoloogiline solipsism
Enchilada

***Enchilada*** on Mehhiko toit, mis on valmistatud rullikeeratud ja ahjus küpsetatud täidisega maisijahust tortiljast, mis on kaetud soolase kastmega. *Enchilada* täidiseks võib olla muuhulgas liha, juust, oad, kartulid, muud köögiviljad või eelnimetatute kombinatsioonid. Kastmena kasutatakse tšillipipral põhinevaid *salsa roja* ja *mole* kastmeid, tomatillol põhinevat *salsa verde* kastet või juustul põhinevaid kastmeid, nagu *chile con queso*.

## Vaata ka
* Cannelloni
* Empalme
* Enchirito
* Taco
* Burrito
* *[[Tex-mex]]*

## Viited

## Allikad
* 
*
Pozole

***Pozole*** on Mehhiko köögist pärit supp või hautis. Seda valmistatakse eriliselt töödeldud maisist *nixtamal*'ist ja lihast (tavaliselt kana- või sealihast) ning maitsestatakse kapsa, salati, tšillipipra, sibula, küüslaugu, redise, avokaado, salsa või laimiga. 

*Pozole*'t tunti Mesoameerikas juba enne Kolumbust. Seda süüakse Mehhikos ja selle naabermaades nii argipäeviti kui ka piduroana.

## Vaata ka
* Fricasé
* Menudo
* Tex-mex

## Viited
Zlaté Moravce

**Zlaté Moravce** (ungari keeles *Aranyosmarót*, saksa keeles *Goldmorawitz*) on linn Slovakkias Nitra maakonnas, Zlaté Moravce ringkonna halduskeskus.

## Geograafiline asend
Zlaté Moravce paikneb Žitava jõe ääres, merepinnast 170 kuni 714 meetri kõrgusel.

Zlaté Moravce asun Nitrast umbes 24 km idakirdes ja Bratislavast ligikaudu 100 km idas.

## Ajalugu
Asulat on esmamainitud 1113. aastal. Raudteeühenduse sai Zlaté Moravce 1894. aastal. Linnaõigused anti Zlaté Moravcele 1. juulil 1960.

## Rahvastik

Slovakkia 2021. aasta rahvaloenduse andmetel oli Zlaté Moravce elanikest slovakke 89,01%, mustlasi 1,33%, tšehhe 0,5%, ungarlasi 0,3%, poolakaid 0,13% ja hiinlasi 0,11%. Rahvus oli teadmata 8,23%-l elanikest.

## Sõpruslinnad
* Bučovice, Tšehhi
* Hulín, Tšehhi
* Velké Přílepy, Tšehhi
* Našice, Horvaatia
* Sierpc, Poola
* Szydłów, Poola

## Viited
Sigrid Nunez

**Sigrid Nunez** (sündinud 22. märtsil 1951 New Yorgis) on Ameerika Ühendriikide kirjanik.

Ta sündis aastal 1951 New Yorgis sakslannast ema ja Hiina-Panama päritolu isa tütrena. Tema isa oli  USA okupatsiooniarmee sõdur Saksamaal, kus tema vanemad kohtusid ja elasid paar aastat Schwäbisch Gmündis, kuni paar naasis New Yorki.

Ta õppis Barnard Colledžis (B.A. 1972) ja omandas Columbia ülikoolis kaunite kunstide magistrikraadi (aastal 1975). Pärast õpingute lõpetamist töötas ta algul The New York Review of Booksi toimetaja assistendina. Selle töö kaudu puutus ta kokku kirjanik Susan Sontagiga. Ta oli mõnda aega suhetes Sontagi poja David Rieffiga ja elas koos nendega New Yorgis Riverside Drive'il asuvas Sontagi korteris.

Ta on töötanud erinevatel loovkirjutamise õppejõu ametikohtadel Amhersti kolledžis, Smithi kolledžis ja Columbia ülikoolis. Ühes intervjuus märkis ta, et kirjutab iga päev, mis on tema jaoks lihtne, sest ta töötab ainult osalise tööajaga õppejõuna ja tal pole perekonda.

Ta avaldas oma esimese romaani "Jumala vaimu kantud sulg" (*A Feather on the Breath of God*) alles aastal 1996. Tema tuntuim ja tunnustatuim raamat on "Sõber" (*The Friend*, ilmus aastal 2018 inglise keeles), raamat ilmus aastal 2020 eestikeelses tõlkes, tõlkija Eve Rütel. Aastal 1998 ilmunud romaan "Mitz: The Marmoset of Bloomsbury" ilmus eestikeelses tõlkes aastal 2023 Loomingu Raamatukogus pealkirja "Mitz: Bloomsbury marmosett" all, tõlkija Silvia Maine.

## Tunnustus
Kähar lehvikvoldik

**Kähar lehvikvoldik** (*Plicaturopsis crispa*) on seltsi *[[Amylocorticiales]]* kuuluv liik seeni.

Seen sai eestikeelse nime nimetalgute korras aastal 2024, nime autorid Irja Saar ja Sven Pruul.

## Välislingid
*
Lindsay Davenport

**Lindsay Ann Davenport Leach ** (sündinud 8. juunil 1976 Californias) on USA endine tennisist. Lindsay kasvas sportlikus peres, tema ema oli edukas võrkpallur ning tema kaks vanemat õde mängisid võrkpalli. Lindsay hakkas kuueaastaselt mängima tennist.

14-aastaselt liitus Lindsay USA Tenniseassotsiatsiooni noortekoondisega.

Esimese turniirivõidu sai ta 1990. aastal, kaks aastat enne profitennisega liitumist. Esimese WTA turniiri võidu sai Davenport 1994. aastal Brisbanes. Viimast korda osales ta turniiridel 2011. aastal paarismängus koos Martina Hingisega. Karjääri jooksul oli Davenport WTA esireket 98 nädalat üksikmängus ja 32 nädalat paarismängus. Üksikmängus sai ta karjääri kestel 55 turniirivõitu, nende hulgas kolm suure slämmi võitu, kuldmedal 1996. a. Atlanta olümpiamängudel ja esikoht 1999. aasta WTA finaalturniiril.

Paarismängus sai ta 38 turniirivõitu, nende hulgas kolm suure slämmi võitu.

Davenport on abielus ja nelja lapse ema.

## Viited
* Lindsay Davenport. Sony Ericsson WTA Tour Vaadatud 27.11.2023.
Hägu-tõmmusamblik

**Hägu-tõmmusamblik** (*Phaeophyscia orbicularis*) on tõmmusambliku perekonda kuuluv samblik. 

Perekonna eraldas rosettsamblike perekonnast rootsi teadlane Roland Moberg. Varem kuulusid vastavad liigid perekonna *Physcia* sektsiooni *Obscura*. Tõmmusamblike peamisteks eraldustunnusteks rosettsamblikest on atranoriini puudumine talluses, negatiivne K-reaktsioon, talluse tume (tõmmu) värvus, alakoorkihi paraplektenhüümne ehitus (rosettsamblikel enamasti prosoplektenhüümne) ja lühikesed püknospoorid.

## Iseloomulikud tunnused

Sambliku kasvu algusfaasis on kasvupinnale tihedalt liibuv tallus rosetja kujuga ja võrdlemisi väike (läbimõõt kuni 3 cm). Hiljem võivad eri eksemplarid omavahel liituda, kaotada iseloomuliku rosetja kuju ja ühtlaselt katta suuri pindu. Talluse värvus varieerub tugevasti: rohekashallist peaaegu mustani, ometi ei ole värvus helehall, vaid pigem tõmmu varjundiga. Märjana paistab samblik roheline. Sambliku hõlmad on kuni 1 mm laiad, radiaalsed, üksteisest eemaldunud, tihedalt kõrvuti asetsevad või veidi üksteist katvad. Soraalid on peajad, täpjad, kraaterjad, pindmised või servmised, valged (harva sküriini sisalduse tõttu kollakad). Vahel esinevad soraalid niivõrd ohtralt, et katavad suurema osa tallusest. Talluse allpool must, sama värvi lihtsate ritsiinidega, neid on mõnikord ohtralt hõlmaservades. Koorkiht on paraplektenhüümne, südamikukiht valge, vahel kollakas (sisaldab sküriini). Apoteetsiumid esinevad tihti, läbimõõduga kuni 2 mm, alusel karvakestega või ilma nendeta.

## Keemia
Sambliku määramiseks saab läbi viia keemilisi teste kasutades K-, C- ja P-ühendeid. Selleks kasutatakse kaaliumhüdroksiidi, naatriumhüpokloriidi ja p-fenüüldiamiini. Erinevate keemiliste ainetega töödeldes muutub sambliku talluse välimine samblikukiht vastavalt kollaseks, oranziks, roosaks, lillaks või punaseks. Kollaka südamikukihiga hägu-tõmmusamblikel muutub väliskiht kaaliumhüdroksiidiga töödeldes tumepunaseks.

## Levik

Hägu-tõmmusamblik on Eestis väga tavaline, kuid oma välise varieeruvuse tõttu küllaltki raskesti äratuntav. Kasvab sageli leht- ja okaspuude koorel, puidul, graniit- ja lubjakivil kui ka lupja sisaldavatel inimtekkelistel substraatidel (mört, betoon, eterniit).

## Ökoloogia
Hägu-tõmmusamblik on üks õhu saastumist paremini taluvaid liike ning kuulub tolmu- ja lämmastikusaaste indikaatorite hulka. Samblik talub nii tolmusaastet kui ka õhu happelist saastumist.

## Viited
Laura Dern

**Laura Elizabeth Dern** (sündinud 10. veebruaril 1967 Los Angeleses) on USA filminäitleja. Ta on pälvinud Oscari, Primetime Emmy ja viis Kuldgloobust. 

Ta vanemad on Bruce Dern ja Diane Ladd.

Ta on mänginud näiteks filmides "Jurassic Park", "Metsik", "Ühe abielu lugu", "Väikesed naised" ja "Sinine velvet".

2019. aastal sai ta rolli eest filmis "Ühe abielu lugu" parima naiskõrvalosatäitja Oscari.

## Välislingid

*  andmekogus IMDb (inglise)
Retzbach

**Retzbach** on vald (*Gemeinde*) Austrias Alam-Austria liidumaal Hollabrunni ringkonnas.

Retzbach asub Alam-Austria *[[Weinviertel]]i* piirkonnas. U. 6,34 % valla territooriumist on kaetud metsaga.

## Viited
Enda Naaber

**Enda Naaber** (ka Enda Naaber Nipsust; sündinud 1. septembril 1938 Kuressaares) on eesti ajakirjanik ja kirjanik. Tema lapsepõlvekodu oli Sepa talu Vanamõisa külas Muhu saarel. Muhus möödusid ka seitse esimest kooliaastat.

1958. aastal lõpetas ta Orissaare Keskkooli ning õppis seejärel Tartu Riiklikus Ülikoolis eesti keelt ja kirjandust. 

1966. aastal alustas tööd kultuuriajakirjaniku ja toimetajana Kingissepa rajooni ajalehe Kommunismiehitaja toimetuses. Selles ajalehes, mis hiljem sai nimeks Saarte Hääl, töötas ta 1992. aastani. Pärast seda on tegutsenud vabakutselise ajakirjanikuna. 

Kauaaegne Eesti Looduskaitse Seltsi liige. 1980. aastatel oli Saarte Rohelise Liikumise liige ning selle ajalehe Virvik toimetaja. Ta on ka harrastuskunstnik ja -fotograaf.

## Liikmesus ja tunnustus
* Saaremaa Raamatuklubi liige ja president (aastast 2010)
* Eesti Ajakirjanike Liidu auliige (2022)
* Kuressaare linna teenetemärgi kavaler
* Johannes Aaviku Seltsi auliige
* Valgetähe V klassi teenetemärk (2003) keskkonnahariduse edendamise eest

## Välislingid
* Enda Naaber Eesti biograafilises andmebaasis ISIK
* Enda Naaber Eesti Vabariigi teenetemärkide kavalerid
* Enda Naaber: koduleht *viimati uuendatud 2008*
* Enda Naaber: näitused Eesti Kunsti ja Arhitektuuri Biograafiline Leksikon
Roman Rees

**Roman Rees** (sündinud 1. märtsil 1993 Freiburgis) on Saksamaa laskesuusataja. Tema suurim õnnestumine on hõbemedali võitmine Saksamaa teatemeeskonnaga 2019. aasta maailmameistrivõistlustel.

2017–2018 talvel osales Rees esialgu IBU karikasarjas. Pärast aastavahetust valiti ta MK-võistluste koondisse ja sai Ruhpoldingis 20 kilomeetri eraldistardiga sõidus puhta laskmisega neljanda koha. See tähendab, et ta täitis Pyeongchangi 2018. aasta taliolümpia kvalifikatsiooninormi. Pyeongchangi talimängudel ta olümpial ei esinenud. Võimalik osalemine individuaalsõidus jäi tal Benedikt Dolli asenduseks tema enda haiguse tõttu. Hooajal 2018–2019 sai Rees Soldier Hollow's sprindis esikoha ja jõudis esimest korda individuaalvõistluses maailma karikasarjas kolmanda koha poodiumile. Ta osales mitmel korral Saksamaa meeste teatesõidus ning võitis 2019. aasta maailmameistrivõistlustel Östersundis koos Erik Lesseri, Arnd Peifferi ja Benedikt Dolliga hõbemedali. 2019–2020 hooajal võistles Rees valdavalt IBU karikasarjas, kus sai mitu poodiumikohta.

Alates hooajast 2020–2021 oli Rees Saksamaa laskesuusatamise koondise alaline liige. Sarja üldarvestuses paranes ta koht igal aastal mitme koha võrra: 2021. aastal lõpetas ta talve 29., 2022. aastal 16. ja 2023. aastal 9. kohaga. See tegi temast 2023. aasta paremuselt teise sakslase (pärast Simon Schemppi, Arnd Peifferi ja Erik Lesseri loobumist) Benedikt Dolli järel. Rees oli nende aastate jooksul mitu korda teatesõidus poodiumil. Maailma karikasarja individuaalvõistluses jõudis ta teist korda poodiumile, kui tuli 2022. aasta detsembris Kontiolahtis sprindis kolmandaks. 2022. aasta taliolümpiamängudel Pekingis osales Rees kõigis neljas individuaalsõidus ning saavutas oma parima tulemusena jälitussõidus kuuenda ja eraldistardis seitsmenda koha. Ta tuli Pekingis meeste teatesõiduga neljandaks. 2022. aasta suvelaskesuusatamise maailmameistrivõistlustel Ruhpoldingis saavutas Rees ühisstardis rootslase Sebastian Samuelssoni järel teise koha. Samal suvel tuli ta jälitussõidus Saksamaa meistriks.

## Välislingid

*[Roman Rees [ROK]-i veebilehel]
*[Roman Rees [Rahvusvaheline Laskesuusatamise Liit|IBU] veebilehel]
*Roman Rees Olympedia veebilehel
*[Roman Rees [Rahvusvaheline Suusaföderatsioon]i veebilehel]
*Roman Rees Biathlon.com.ua veebilehel
*Roman Rees Zoll-Ski-Team veebilehel (saksa kl.)
Jean-Ricner Bellegarde

**Jean-Ricner Bellegarde** (sündinud 27. juunil 1998 Colombes'is) on Prantsusmaa jalgpallur, kes mängib poolkaitsjana Inglismaa Premier League'i klubis Wolverhampton Wanderers.

Aastatel 2012–2013 kuulus ta jalgpalliklubisse Le Mans. Seejärel liitus ta Lensiga. Hooajal 2015/16 debüteeris ta Lensi reservmeeskonnas Prantsusmaa tugevuselt kolmandas liigas. Lensi põhimeeskonnas tegi ta Prantsusmaa esiliigas debüüdi 29. juulil 2016 mängus Niort'i vastu.

Aastatel 2019–2023 mängis Bellegarde Prantsusmaa kõrgliigaklubis Strasbourg. Esimese värava Prantsusmaa kõrgliigas lõi ta 21. märtsil 2021 oma eelmise koduklubi Lensi vastu.

2023. aasta septembris sõlmis ta viieaastase lepingu Wolverhampton Wanderersiga. Oma kolmandas mängus Inglismaa kõrgliigas 4. novembril 2023 lõi ta Sheffield Unitedi vastu 89. minutil viigivärava, kuid Wolverhampton Wanderers kaotas selle mängu 1:2 üleminutil antud penaltist. 

Aastatel 2017–2019 mängis Bellegarde Prantsusmaa noortekoondistes.

Ta on Haiti päritolu.

## Viited
Lightyear

**Lightyear** on eestlaste loodud investeerimisettevõte, mille peakontor asub Suurbritannias ja mis osutab investeerimisteenuseid kogu Euroopas. Lightyear võimaldab investeerimist aktsiatesse, börsil kaubeldavatesse fondidesse ning esimesena Eestis BlackRocki rahaturufondidesse nii eraisikutel kui ka ettevõtetel. Lightyeari platvorm on saadaval nii mobiili- kui ka veebirakendusena.

Ettevõte tegutseb Euroopa Liidus Eesti finantsinspektsioonilt saadud investeerimisühingu litsentsi alusel.

## Ajalugu
Lightyeari asutasid 2020. aastal endised Wise’i töötajad Martin Sokk ja Mihkel Aamer. Ettevõtte loomiseks said asutajad inspiratsiooni isiklikest valukohtadest investeerimisel. Asutajate koduriigist Eestist oli välisbörsidele investeerimine kättesaamatu, keeruline ja kallis ning nad mõistsid, et sama probleem on investoritel üle Euroopa.

Wise’i kaasasutaja ja aktiivne äriingel Taavet Hinrikus juhtis 2021. aasta juunis Lightyeari esimest, 1,5 miljoni dollari suurust rahastusvooru.

2021. aasta septembris lansseeris Lightyear avalikult oma toote Suurbritannias ning kaasas Mosaic Ventures juhitud teises rahastusvoorus 8,5 miljonit dollarit. 2022. aasta juulis laienes Lightyear korraga kõikidesse eurotsooni riikidesse ning teatas 25 miljoni dollari kaasamisest rahastusvoorus, mida vedas Lightspeed Venture Partners ning kus osalesid ka Virgin Groupi asutaja Richard Branson ja Eesti ingelinvestorid Taavet Hinrikus ja Sten Tamkivi.

## Tunnustus
* Aasta investeerimistegu nominent 2023, Äripäev
* Kuld, Disain ja Meisterlikkus: Digiteenus ja rakendus (kategooria 10.2), Kuldmuna
* Best UX Of The Year 2022, Altfi Awards
* The One to Watch 2021, Altfi Awards
* The Big Bang of 2021, Estonian Startup Awards

## Viited


## Välislingid
* Lightyeari koduleht